Bæjarstjórn Akraness lýsir þungum áhyggjum af því að Akranes er með reglugerð og lögum meinað að eiga rétt á úthlutun byggðakvóta . Bæjarstjórnin skorar á Jón Bjarnason sjávarútvegsráðherra og ríkisstjórn að endurskoða lög og reglur um byggðakvóta . Í umræðum um sjávarútvegsmál á bæjarstjórnarfundi á Akranesi í síðustu viku var vikið að því að úthlutuðum aflaheimildum til fiskiskipa frá Akranesi er ekki landað á staðnum . „ Þrátt fyrir ítrekaðar umsóknir og rökstuðning fyrir réttlæti þess að fá byggðakvóta til Akraneskaupstaðar er þeim umsóknum hafnað á grundvelli gallaðra laga og reglugerða , “ segir í bókun frá bæjarstjórnarfundinum .